Domovino moja

Domovino moja, u srcu te nosim,

Šumama tvojim ja se ponosim.

Njivom, rijekom, prvim snijegom,

Nebom, morem, svakim brijegom.

Gdje god pođem mislim na te,

u proljeće kad badem procvate,

u ljeto kada trešnja zrije,

dok vjetar jesenji lišće vije.

Zimi dok mi vrući kesten ruke grije,

Moje srce za te bije.

Teo Antunović, 7.a

**DOMOVINA**

**D**omovino, u srcu te nosim,

**O**božavam tvoje rijeke i planine,

**M**ore tvoje sinje, prelijepo kao i slavonske nizine.

**O** dome, mili dome,

**V**olim svaki kutak tvoj

**I** da sutra odem,

**N**ikad te zaboravila ne bih,

**A** sve moje uspomene ostaju u tebi!

Lucija Vuković, 7.a

**VUKOVAR**

Vukovaru grade,

ljudi marljivo rade

da obnove tvoje

razrušene zgrade.

Mnogo toga sada grade

da mala srca iznenade.

Ti si jedan grad

za koji cijeli svijet zna.

Ponosno danas

među nama stojiš,

na vodotornju svome

našu zastavu vijoriš.

Dok se dani i godine broje,

Naša srca još kucaju za vukovarske heroje.

Dok i ova godina teče,

Znajte da naše branitelje moje srce nikad zaboraviti neće!

                                                                                                                  Nina Glavina, 5.b

Sjećanje na Vukovar

Vratiš se u ta kobna vremena

Ugledaš sva ona lica prestravljena

Kada im životi ovise

O jednom djeličku sekunde

Više nema ničega, osim tišine

A ipak, svima u srcu još nešto tinja

Različito bi svatko opisao taj osjećaj

Eh, tamo u dubini vješto se skriva

Moj divni, napaćeni Vukovar

Obuzima mi cijelu dušu i ulijeva joj nadu

Još samo istinom o stradanjima da istjera pravdu!

Petra Biskupović, 7.b

**Hrvatski heroji**

18. studenoga sjeti se heroja

koji su život dali zbog hrvatskih boja.

Hrvatsku su voljeli,

za nju su se borili.

Hrabar su narod Hrvati-

pričala mi moja mati.

Za Hrvatsku su uvijek

spremni život dati.

Crvena, bijela i plava,

svim herojima jedno veliko- HVALA!

Hrvatska zastava neka se vijori,

neka se za nju Hrvat uvijek hrabro bori.

Hrvatska je u srcu mom,

Hrvatska moj je dom.

Neka vječno žive Hrvati,

neka se njihova prošlost vječno pamti!

Luka Despotović, 7.a

**Heroji Vukovara**

Tko zna kroz što smo sve prošli?

Tik do vrata smrti, oni su došli.

Kroz grad jurišali su hrabro,

Glavu nisu pognuli nikad.

Uvijek su mislili na dobro,

Kad su ginuli za taj Grad,

Grad u kojem su se rađali novi,

Za smrt spremni heroji.

Kroz vrata pakla oni su išli,

Da se naša trobojnica slobodno diči,

Kada su ginuli za taj Grad,

Grad Vukovar.

Smrt im nije mogla ništa,

Samo ih je skrila u skloništa,

U vječna skloništa našega srca,

U kojima će urezana ostati

I dobiti dio naše ljubavi

Jer su ginuli za taj Grad,

Heroja Grad,

Vukovar!

Stipan Roguljić, 7.a